lyenkor a szerződő helyébe lép a kedvezményezett. Ehhez egy nyilatkozatot kell írnia a kedvezményezettnek, amit benyújt a lakástakarékpénztárhoz, így hagyatéki eljárás nélkül tudja folytatni a szerződést. Amennyiben nem került megjelölésre kedvezményezett a szerződésben, akkor az örökös lép a szerződő helyébe. Több örökös esetén meg kell egyezniük egymással az örökösöknek, hogy ki folytatja a szerződés, mivelhogy csak egy szerződő jelölhető meg a szerződésben. Abban az esetben, ha az örökös is rendelkezik lakástakarék megtakarítással, akkor a két szerződés összevonható, és nem kell visszafizetni a korábban megigényelt állami támogatást, de ez csak akkor lehetséges, ha mindkét szerződés egy pénzintézetnél van.
Ha 4 éven belül halálozik el a szerződő (azaz még nem telt el négy év a szerződés futamidejéből) és nem akarják folytatni a szerződést az örökösök, akkor csak a megtakarítást és a betéti kamatokat kapják meg. Amennyiben letelt az állami támogatás kiutalásához szükséges 4 év, akkor lakáscélra felhasználhatják az örökösök a megtakarítást az állami támogatást és ezek kamatait.